Държавен вестник, бр. 41, 2020 г., стр. 13

БРОЙ  41	
Д Ъ Р Ж А В Е Н  В Е С Т Н И К 	
СТР.  13  
Лекарят по дентална медицина при необ­
ходимост трябва да сподели проблемите от 
професионално естество с колега с повече 
опит, съсловната организация, държавните 
органи. 
Лекарят по дентална медицина при поиск­
ване оказва съдействие на други лекари по 
дентална медицина или лекари в рамките на 
своята компетентност, като удостоверява само 
това, което лично е установил и е в състояние 
да докаже твърденията си.
Пациентите, подали оплакване по повод 
денталното им лечение, имат право да по­
лучат компетентен отговор, който включва 
обяснение за случилото се. Оплакването не 
трябва да бъде повод за ограничаване на 
медицинската дейност, която се осигурява 
на този пациент.
При провеждане на разследване лекарят по 
дентална медицина трябва да окаже нужното 
съдействие за изясняване на случая. Само в 
случаи, когато неговите показания могат да 
доведат до криминално разследване срещу 
самия него, той има право да запази мълчание 
в рамките на законовите положения. 
Лекарят по дентална медицина трябва да 
бъде добросъвестен и точен при работа с 
медицинската документация, включително 
при описание на здравните услуги, които 
предоставя на пациентите.
За провеждането на всички клинични 
изпитания е задължително да има съответ­
ните разрешения. Грижата за сигурността и 
безопасността на пациентите, участващи в 
клиничните изпитания, е от първостепенно 
значение. Задължително условие е наличието 
на информирано съгласие на пациентите за 
участие в клиничните изпитания. Пациентът 
трябва да удостовери писмено своето доб­
роволно съгласие за участие в клиничното 
изпитание.
Лекарите по дентална медицина трябва да 
информират пациентите за наличието на лични 
и/или финансови интереси в структура, към 
която ги насочват за изследване и лечение.
Поддържане на добра дентална практика
През целия си професионален стаж лекарят 
по дентална медицина трябва да поддържа и 
обновява своите знания и умения чрез продъл­
жаващо медицинско обучение и други форми 
на квалификация, а също така и възможността 
за следдипломно обучение.
Лекарите по дентална медицина трябва да 
участват в поддържане и повишаване качест­
вото на своите дейности.
Дейностите на лекаря по дентална меди­
цина са тясно свързани с определени закони 
или институции. Затова е необходимо също 
да познава добре съответните нормативни 
документи.
Преподаване и обучение, преценяване 
и оценяване
Лекарят по дентална медицина, поел от­
говорността да преподава, трябва да развие 
умения, манталитет и маниер на работа, съ­
ответстващи на компетентността на препода­
вател, включително и способността да прави 
обективна и честна самооценка на качествата 
си на преподавател.
Лекарите по дентална медицина могат при 
упълномощаване от договорен партньор да оце­
няват и да дават преценка за работата на свои 
колеги при условие, че имат нужните за тази 
дейност компетенции. Те трябва да докажат, 
когато е необходимо, че в оценката и преценките 
си се ръководят от общоприети и утвърдени 
методи без допускане на субек­тивизъм. 
При даване на препоръки за колеги лека­
рите по дентална медицина трябва да бъдат 
честни и обективни и да са в състояние да 
докажат твърденията си. Препоръката тряб­
ва да включва цялата налична информация 
относно компетентността, дейността и пове­
дението на колегата.
Здравето на лекаря по дентална медицина
Денталната медицинска дейност се осъ­
ществява в условия на повишена отговорност, 
умствено напрежение, физическо натоварване, 
условия за интоксикации. Лекарят по дентал­
на медицина трябва да полага максимални 
грижи за опазване на собственото си здраве 
и здравето на персонала, с който работи.
Лекарите по дентална медицина не трябва 
да допускат тяхното здравословно състояние да 
поставя пациентите и/или колегите им в риск. 
Злоупотреба с алкохол или наркотици, осо­
бено ако това включва злоупотреба с рецепти, 
може да доведе до обвинение в тежко професи­
онално нарушение, дори ако престъп­лението не 
е било предмет на наказателно производство.
Лекар по дентална медицина, който е 
наясно, че е заразен с вирус, предаващ се по 
кръвен път, или с друга трансмисивна болест 
или инфекция, която може да застраши здра­
вето на пациентите, и не предприема действия 
за лечение, нарушава сериозно Правилата за 
добра медицинска практика.
Професионална защита на лекаря 
по дентална медицина
Професионалната защита на лекарите по 
дентална медицина се осъществява от Бъл­
гарския зъболекарски съюз (БЗС). 
II. СПЕЦИАЛНИ ПРАВИЛА
А. СПЕЦИАЛНИ ПРАВИЛА ЗА ЛЕЧЕНИЕ 
НА ЗЪБНИЯ КАРИЕС
1. Цел на лечението на кариозната лезия 
е възстановяване на формата и функцията на 
засегнатия от кариес зъб и предотвратяване 
на по-нататъшното є развитие.